
Z A P I S N I K
9. sjednice Vijeća Mjesnog odbora Jarun, 9. veljače 2022. u prostorijama Mjesnog odbora Jarun, Hrgovići 57a, s početkom u 19.00 sati

NAZOČNI ČLANOVI VIJEĆA:
[bookmark: _Hlk86829379]Vladimir Slošić, Damir Švizer, Lea Galović, Ljiljana Marks-Šikić, Nikola Peruničić, Krešimir Petlić, Lora Rajić, Petar Vranjković.

NENAZOČNI ČLANOVI VIJEĆA:
Mario Devčić, Franjo Klečina, Hrvoje Kuharić

OSTALI NAZOČNI:
Nema.

Predsjedava: Ljiljana Marks-Šikić, predsjednica Vijeća.
Zapisnik vodi: Lora Rajić, članica Vijeća.

	Predsjednica konstatira da je nazočno 8 od ukupno 11 članova Vijeća, što znači da Vijeće može pravovaljano odlučivati te otvara 9. sjednicu Vijeća Mjesnog odbora.

	Vijeće jednoglasno prihvaća tekst Zapisnika 8. sjednice Vijeća Mjesnog odbora Jarun, održane 19. siječnja 2022.

	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED
1. Prijedlog financijskog plana Mjesnog odbora Jarun za 2022.
2. Prijedlog plana malih komunalnih akcija Mjesnog odbora Jarun u 2022.
3. Asfalterski program za 2022. na području Mjesnog odbora Jarun
4. Prijedlog zaključaka o utrošku sredstava s pozicije “ostali nespomenuti rashodi poslovanja“ za 2022.
5. Prioriteti komunalnih aktivnosti Gradske četvrti za 2022.
6. Orezivanje stabala u Horvaćanskoj cesti 134 po zahtjevu Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjeka za zelene površine-donošenje zaključka o davanju mišljenja
7. Prijedlozi uređivanja u ulici Hrgovići 22 – 28 po zahtjevu J.M.
8. Pitanja, prijedlozi i obavijesti

Ad 1. Prijedlog financijskog plana Mjesnog odbora Jarun za 2022.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluje: Ljiljana Marks-Šikić.
Nakon rasprave Vijeće jednoglasno donosi

FINANCIJSKI PLAN
Mjesnog Odbora Jarun
za 2022.
Financijski plan Mjesnog odbora Jarun za 2022. (dalje u tekstu: Plan) sastoji se od:

PRIHODA:										2.208.350,00
RASHODA:										2.208.350,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	2.208.350,00

	6711
	PRIHODI ZA FINANCIRANJE RASHODA POSLOVANJA
	2.208.350,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	2.208.350,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	2.072.000,00

	 
	ODRŽAVANJE JAVNIH ZELENIH POVRŠINA
	590.000,00

	 
	ODRŽAVANJE NERAZVRSTANIH CESTA
	1.482.000,00

	3291
	NAKNADE ČLANOVIMA VIJEĆA MJESNOG ODBORA
	126.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	10.350,00



Članak 3.
Naredbodavac za izvršenje Plana je pročelnica Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.

Ad 2. Prijedlog plana malih komunalnih akcija Mjesnog odbora Jarun u 2022.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Vladimir Slošić, Krešimir Petlić, Nikola Peruničić, Damir Švizer, Lora Rajić.
Nakon rasprave Vijeće sa 7 glasova ZA i 1 PROTIV donosi

Plan malih komunalnih akcija
Mjesnog odbora Jarun u 2022.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Jarun (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2021. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 2.072.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	590.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	1.482.000,00

	Ukupno
	2.072.000,00



	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, skupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za održavanje, deponiranje skupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 211.317 m² uređenih javnih zelenih površina na području Mjesnog odbora.

	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 179.549 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 1.037.000,00 kuna za asfalterski program i
	- 30 % ili 445.000,00 kuna za ostale poslove redovnog održavanja.

	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2021. i ovim planom, a prema načelima štednje i racionalnog korištenja sredstava.

	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Trešnjevka-jug u 2022.

Ad 3. Asfalterski program za 2022. na području Mjesnog odbora Jarun
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Damir Švizer, Ljiljana Marks-Šikić, Nikola Peruničić, Vladimir Slošić.
Nakon rasprave Vijeće jednoglasno donosi

Z A K LJ U Č A K
o asfalterskom programu za područje Mjesnog odbora Jarun u 2022.
1. Vijeće Mjesnog odbora Jarun predlaže asfaltiranje ulica:
a. Komiški odvojak,
b. Kuparska ulica,
c. Orebička ulica.

2. Vijeće je suglasno da se sanacija nogostupa na području Mjesnog odbora Jarun, nakon rekonstrukcije cjevovoda komunalnih tvrtki, u dijelu koje nije obuhvaćeno sanacijom prijekopa izvođača radova, a do pune širine nogostupa, financira kroz Plan malih komunalnih akcija Mjesnog odbora Jarun u 2022. u dijelu koji se odnosi na asfalterski program.

3. Zaključak dostaviti Gradskom uredu za mjesnu samoupravu, civilnu zaštitu i sigurnost i Vijeću Gradske četvrti Trešnjevka-jug.

Ad 4. Prijedlog zaključka o utrošku sredstava s pozicije “ostali nespomenuti rashodi
poslovanja“ za 2022.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Ljiljana Marks-Šikić, Damir Švizer, Krešimir Petlić, Petar Vranjković, Lea Galović.
Nakon rasprave Vijeće jednoglasno donosi



Z A K LJ U Č A K
o planu utroška sredstava s pozicije 
ostali nespomenuti rashodi poslovanja

1. Vijeće Mjesnog odbora Jarun iz Razdjela Proračuna Grada Zagreba 00502 na poziciji 264-3299 za 2022. ima 10.350,00 kn.

2. Vijeće Mjesnog odbora Jarun predlaže utrošak sredstava iz točke 1. ovog zaključka na sljedeći način:
· Dan Mjesnog odbora Jarun				   	4.000,00 kn
· Protokolarne potrebe (cvijeće, svijeće i sl.)		  	1.000,00 kn
· Uredska oprema (kopirni papir, kemijske olovke,
toneri, wc papir, ubrusi, sredstava za čišćenje, sapun, i sl.)	5.350,00 kn

							Ukupno:         10.350,00 kn

3. Zaključak dostaviti Vijeću Gradske četvrti Trešnjevka-jug i Gradskom uredu za mjesnu samoupravu, civilnu zaštitu i sigurnost.

Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Ljiljana Marks-Šikić, Damir Švizer, Krešimir Petlić, Petar Vranjković, Lea Galović.
Nakon rasprave Vijeće jednoglasno donosi

  Z A K LJ U Č A K
o odobrenju korištenja sredstava s pozicije ostali
nespomenuti rashodi poslovanja za Dan Mjesnog odbora

1. Vijeće odobrava korištenje sredstava iz Razdjela Proračuna Grada Zagreba 00502 na poziciji 264-3299 „Ostali nespomenutu rashodi poslovanja“ za 2022. Vijeća Mjesnog odbora Jarun u svrhu financiranja manifestacije Dan Mjesnog odbora Jarun koji će se održati 22. i 23 lipnja. 2022., u iznosu od 4.000,00  kuna za nabavu:

- naknada ZAMPU, 
- pristojbe i naknade za korištenje javne površine i prijavu događanja svim nadležnim službama (MUP, Stožer i sl.), 
- pozornica za dva dana, 
- 10 blokova A4 za crtanje i 20 paketa drvenih bojica,

2. Na svim promotivnim materijalima, šatoru, peharu, medalji treba biti grb Grada Zagreba i naziv Vijeća Mjesnog odbora Jarun.

3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na postupanje.
  

             
           




  Z A K LJ U Č A K
o odobrenju korištenja sredstava s pozicije ostali
nespomenuti rashodi poslovanja za nabavu uredskog materijala

1. Vijeće odobrava korištenje sredstava iz Razdjela Proračuna Grada Zagreba 00502 na poziciji 264-3299 „Ostali nespomenutu rashodi poslovanja“ za 2022. Vijeća Mjesnog odbora Jarun u svrhu nabave uredskog materijala, u iznosu od 5.350,00 kuna za nabavu:

- 2 000 listova papira A4 formata za printer,
·  144 rola toaletnoga papira,
·  sredstva za čišćenje: 6 boca sredstva za pranje toaletnoga prostora od 1 litre, 6 boca od 1 litre sredstva za pranje podova, 3 boce od litre sredstva za pranje stakla, 3 boce od litre sredstva za pranje parketa i drvenih površina
·  četiri krpe za pranje pločica, tri krpe za čišćenje parketa, dvije krpe za čišćenje stakla,
·  set za pranje podova (kanta + mop)

2. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na postupanje.

Ad 5. Prioriteti komunalnih aktivnosti Gradske četvrti za 2022.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Nikola Peruničić, Vladimir Slošić, Ljiljana Marks-Šikić, Krešimir Petlić, Damir Švizer, Lea Galović.
Nakon rasprave Vijeće sa 7 glasova ZA i 1 PROTIV donosi

Z A K LJ U Č A K
o utvrđivanju prioriteta komunalnih aktivnosti za 2022.

1. Vijeće Mjesnog odbora Jarun utvrđuje prioritete komunalnih aktivnosti za 2022. kako slijedi:

	Red.
br.
	Naziv
Objekta/površine
	Adresa
	Opis radova/usluge/ opreme
	Procijenjena vrijednost akcije (kn s PDV-om)

	1.
	Staza
	Ulica Hrgovići, zapadno od kbr.77
	uređivanje
	3.450,00

	2.
	Zelena površina
	Ulica Hrvoja Macanovića 29 do ulice Hrgovići 22 (uz trgovinu Spar)
	sanacija pješačke staze i zelene površine
	42.550,00

	3.
	Zelena površina
	potok Vrapčak od Ulice Hrvatskog  sokola do Jarunske ulice
	zamjena klupa
	13.830,00

	4.
	Zelena površina
	Ulica Hrgovići k.č.br. 5743 i 4590 k.o. Rudeš
	zamjena klupa
	109.640,00

	5.
	Nogostup
	Jarunska ulica 27 južno
	uređivanje
	39.000,00

	6.
	Nogostup
	Ulica Hinka Würtha 18 sjeverno
	uređivanje
	66.000,00

	7.
	Cesta
	Stobrečka ulica
	uređivanje
	414.000,00

	8.
	Cjevovod
	Jarunska obala
	gradnja cjevovoda za opskrbu plinom
	145.900,00

	9.
	Zelena površina
	Ulica don Petra Šimića 1, uz crkvu Sv. Mati Slobode
	uređivanje cvjetnjaka
	105.800,00

	10.
	Nogostup
	Ulica Hrgovići od križanja s Ulicom Bernarda Vukasa do okretišta za autobus (prema jugu) s obje strane
	uređivanje
	715.000,00

	11.
	Parkiralište
	Ulica Hrvatskog sokola od k.br. 73 do 81 zapadno
	asfaltiranje kolnika uz zgrade
	708.000,00



	/
	Cesta, nogostup i parkiralište
	Ulica Franje Wölfa
	

	981.000,00

	/
	Nogostup
	Ulica Predraga Heruca
	uređivanje
	1.282.000,00



2. Iz prioriteta su isključeni dijelovi naselja gdje je planirana zamjena i sanacija vrelovoda sljedeće godine.

3. Ovaj se zaključak dostavlja Vijeću Gradske četvrti Trešnjevka-jug.
 
Ad 6. Orezivanje stabala u Horvaćanskoj cesti 134 po zahtjevu Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjeka za zelene površine-donošenje zaključka o davanju mišljenja
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Krešimir Petlić, Ljiljana Marks-Šikić, Lora Rajić, Petar Vranjković.
Nakon rasprave Vijeće jednoglasno donosi

Z A K L J U Č A K
 o orezivanju stabala u Horvaćanskoj cesti 134 

1. Vijeće Mjesnog odbora Jarun razmatralo je zahtjev Gradskog ureda za obnovu, izgradnju, prostorno uređenje, graditeljstvo, komunalne poslove i promet, Odsjeka za zelene površine za dodatnim (jačim) orezivanjem stabala južno od stambenog objekta u Horvaćanskoj cesti 134.
2. Vijeće Mjesnog odbora Jarun smatra da je na navedenoj lokaciji dovoljno orezivanje stabala „u paravan“ prema stambenom objektu, kao što je napravljeno, a o dodatnom ili jačem orezivanju južno od navedenog stambenog objekta odlučit će se nakon ankete i razgovora sa stanarima te zgrade. Anketu među stanarima provest će predstavnik suvlasnika.

3. Zaključak se dostavlja Vijeću Gradske četvrti Trešnjevka – jug i predstavniku suvlasnika stanara u Horvaćanskoj cesti 134.

Ad 7. Prijedlozi uređivanja u ulici Hrgovići 22 – 28 po zahtjevu J.M.
Članovi Vijeća primili su materijal uz poziv.
Predsjednica usmeno informira članove Vijeća o predmetu rasprave. 
U raspravi sudjeluju: Vladimir Slošić, Ljiljana Marks-Šikić, Nikola Peruničić, Damir Švizer, Krešimir Petlić, Lea Galović.
Nakon rasprave Vijeće jednoglasno donosi



Z A K L J U Č A K
 o uređivanju u ulici Hrgovići 22 - 28

1. Vijeće Mjesnog odbora Jarun razmatralo je zahtjev J. M. o uređivanju u ulici Hrgovići 22 – 28.
2. Vijeće je suglasno s prijedlogom o sanaciji pristupne staze ulazima u stambeni objekt u ulici Hrgovići 22 i 24 te traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet nadležno postupanje.

3. Zaključak se dostavlja Vijeću Gradske četvrti Trešnjevka – jug.

Ad 8. Pitanja, prijedlozi i obavijesti
Predsjednica je obavijestila članove Vijeća o betoniranju površine na sjeverozapadnoj strani uz tržnicu Jarun pored križanja Macanovićeve ulice i ulice Hrgovići radi postavljanja trgovine novinama i duhanskim proizvodima te ujedno o brojnim pritužbama građana protiv izradnje istog. Građani su se pobunili jer strahuju od zagušenja pješačkog prometa, potencijalne opasnosti vozila koja se tamo mogu parkirati, uklanjanja postojećih klupa s te lokacije i devastacije zelene površine. Vijeće smatra da ima dovoljno istovrsnih sadržaja u neposrednoj blizini te će zatražiti dokumente o navedenoj gradnji.

Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.
Sjednica završena u 20:13 sati.

